Se snigpremieren på fjerde sæson af Trækkerdrengene nederst i artiklen. Stream alle afsnit lige her. Hver tirsdag aften samles de. Medlemmerne af Team Lækatten, der ifølge deres motto “skruer om dagen og piller om natten”. Målet er at gøre deres traktor klar til årets traktortræk, og den ultimative drøm er en podieplads ved DM i traktortræk. - Jeg glæder mig hver tirsdag til at komme i værkstedet, siger Alex Simonsen. Trækkerdrengene er efterhånden blevet kendte i traktortræk-kredse for deres nordjyske humor og hjemmelavede løsninger, der nogle gange er til den tvivlsomme side – som for eksempel da Alex Simonsen lavede denne lidt kreative løsning: - Der er satme gået mange timer med det Siden Team Lækatten begyndte at skrue på deres traktor, har de lavet det meste om. Motorblokken og krumtappen er dog fortsat i original stand. - Der er satme gået mange timer med det. Så går der tid med det, og så laver vi ikke skidestreger imens, siger Steffen Schultz Andersen. Man skal ikke være allergisk overfor røg, hvis man skal med Team Lækatten til klubaften. Holdet er nemlig ikke bange for at få lidt røg i lungerne – eller D+ vitamin, som de kalder det. Stærke holdninger og fællesskab I “Trækkerdrengene” er vi også med, når holdet ikke er sammen i værkstedet eller til traktortræk. I sæson fire følger vi blandt andet Steffen Schultz Andersen, da han kommer i problemer på det, man vel bogstaveligt talt kan kalde et lortejob: Trækkerdrengene er ikke bange for at sige deres meninger om de ting, der rører sig i samfundet politisk, og det ved godt, hvad de mener om coronahåndteringen og om grøn omstilling. Ting, de gerne vender over traktoren. - Vi har det sgu sjovt og har et fællesskab, siger Steffen Schultz Andersen. Se snigpremieren på fjerde sæson af Trækkerdrengene herunder, og stream alle afsnit lige her.

Opsummering:
Trækkerdrengene er tilbage med endnu mere røg, flere hjemmelavede løsninger og mere værkstedshumor. TV2 Nord har fulgt holdet i jagten på en titel ved DM.